A BIZOTTSÁG HATÁROZATA

(2014. május 28.)

a beltéri és kültéri festékek és lakkok uniós ökocímkéjének odaítélésére vonatkozó ökológiai kritériumok megállapításáról

(az értesítés a C(2014) 3429. számú dokumentummal történt)

(EGT-vonatkozású szöveg)

(2014/312/EU)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,

az Európai Unió ökocímkézésért felelős bizottságával folytatott konzultációt követően,

mivel:

A 2009/543/EK (2) bizottsági határozat és a 2009/544/EK (3) bizottsági határozat külön-külön kezeli a beltéri és a kültéri festékeket. Az illetékes testületek és a kérelmezők adminisztratív terheinek csökkentése érdekében a vonatkozó kritériumok egyetlen dokumentumban kerültek összefoglalásra. Ezenkívül a felülvizsgált kritériumok a veszélyes anyagokkal kapcsolatos azon új követelményeket is tükrözik, amelyeket a megelőző határozatok elfogadását követően a 66/2010/EK rendelet vezetett be.

ELFOGADTA EZT A HATÁROZATOT:

1. cikk

(1) A „beltéri és kültéri festékek és lakkok” termékcsoport magában foglalja a fogyasztók és a szakemberek által használt azon beltéri és kültéri dekorfestékeket és -lakkokat, fapácokat, valamint kapcsolódó termékeket, amelyek a 2004/42/EK európai parlamenti és tanácsi irányelv (5) hatálya alá esnek.

(2) A „beltéri és kültéri festékek és lakkok” termékcsoport magában foglalja a következőket: padlóbevonatok és padlófestékek; a fogyasztók (nem szakemberek) vagy szakemberek kérésére a forgalmazók által színezett festéktermékek, színezőrendszerek, a gyártó által a fogyasztói igényeknek megfelelően esetlegesen előkezelt, színezett vagy előkészített folyékony vagy paszta állagú dekorfestékek, beleértve a fafestékeket, fa- és burkolatpácokat, fal- és fémfestékeket, valamint az ilyen termékcsoportok alapozóit és festékalapjait a 2004/42/EK irányelv I. mellékletének meghatározása szerint.

(3) A termékcsoport nem foglalja magában a következőket:

2. cikk

E határozat alkalmazásában:

1. „festék”: folyékony vagy paszta állagú, illetve porított színezett bevonóanyag, amely a felületre felhordva olyan átlátszatlan filmet képez, amelynek védő, díszítő vagy különleges műszaki tulajdonságai vannak, felhordás után megszárad, és szilárd, tapadó védőbevonatot képez;

2. „lakk”: átlátszó bevonóanyag, amely a felületre felhordva olyan szilárd, átlátszó filmet képez, amelynek védő, díszítő vagy különleges műszaki tulajdonságai vannak, felhordás után megszárad, és szilárd, tapadó védőbevonatot képez;

3. „dekorfestékek és -lakkok”: olyan festékek és lakkok, amelyeket az épületeknek, azok belső kialakításának és szerelvényeinek helyszíni díszítésére és védelmére használnak;

4. „lazúr”: olyan bevonat, amelyet a fa díszítése és az időjárással szembeni védelme érdekében átlátszó vagy félig átlátszó film formájában hordanak fel, hogy ezzel megkönnyítsék az állagmegóvást;

5. „színezőrendszer”: színes festékek előállítási módszere alapfesték és színezőanyag összekeverésével;

6. „falfesték”: olyan bevonat, amely díszítő és védő filmet képez betonon, festhető téglán, paneleken, vakolaton, kálciumszilikát lapon és szálerősítésű cementfelületen;

7. „kötő alapozók”: laza, porló felületek stabilizálásra vagy hidrofób tulajdonságok kialakítására szolgáló bevonatok;

8. „UV-sugárzásra keményedő festési rendszer”: bevonóanyagok mesterséges UV-sugárzásnak való kitettség miatti megkeményedése;

9. „porfesték-bevonat”: porfestéknek a felületre való felhordásával és ráolvasztásával létrehozott, összefüggő filmet képező védő és díszítő bevonat;

10. „tartályban forgalomba hozott készítményekhez használt tartósítószerek”: a tárolás során a feldolgozott termékek tartósítására használt szerek, amelyek a mikrobiológiai károsodás meggátlásával biztosítják a termékek megfelelő eltarthatósági idejét;

11. „szárazfilmekhez használt tartósítószerek”: vékony rétegek és bevonatok tartóssá tételére használt szerek, amelyek a mikrobiológiai károsodás vagy algásodás meggátlásával megóvják az anyagok és tárgyak felületének eredeti tulajdonságait;

12. „bőrösödést gátló szerek”: a bevonóanyaghoz kevert adalékanyag, amely a gyártás vagy tárolás során megakadályozza a bevonóanyag bőrösödését;

13. „illékony szerves vegyületek” (VOC): minden olyan szerves vegyület, amelynek kezdő forráspontja 101,3 kPa normál légköri nyomáson mérve – a 2004/42/EK irányelv meghatározásának megfelelően – legfeljebb 250 °C, és amely egy kapilláris oszlopban nem kétfázisú rendszer esetében a tetraéderig (C14H30) (beleértve azt is), kétfázisú rendszer esetében pedig a dietil-adipátig (C10H18O4) (beleértve azt is) eluálódik;

14. „félig illékony szerves vegyületek” (SVOC): minden olyan szerves vegyület, amelynek kezdő forráspontja 250 °C-nál nagyobb, és amely egy kapilláris oszlopban (6) nem kétfázisú rendszer esetében a tetradekán n-(C14H30) és az n-dokozán (C22H46), kétfázisú rendszer esetében pedig a dietil-adipát (C10H18O4) és a metil-palmitát (C17H34O2) által meghatározott retenciós tartományban eluálódik;

15. „fehér és világos színű festék”: > 70 % tristimulus értékkel (Y) rendelkező festék;

16. „magasfényű festék”: 60°-os beesési szög mellett ≥ 60 fényvisszaverési értékkel rendelkező festék;

17. „félfényes (vagy félmatt) festék”: 60°-os vagy 85°-os beesési szög mellett < 60 és ≥ 10 fényvisszaverési értékkel rendelkező festék;

18. „matt festék”: 85°-os beesési szög mellett < 10 fényvisszaverési értékkel rendelkező festék;

19. „teljesen matt festék”: 85°-os beesési szög mellett < 5 fényvisszaverési értékkel rendelkező festék;

20. „átlátszó” és „félig átlátszó”: 120μ nedves rétegvastagság mellett < 98 %-os kontrasztaránnyal rendelkező film;

21. „átlátszatlan”: 120μ nedves rétegvastagság mellett > 98 %-os kontrasztaránnyal rendelkező film.

3. cikk

A 66/2010/EK rendelet szerinti uniós ökocímkének az e határozat 1. cikkében meghatározott „festékek és lakkok” termékcsoportba tartozó termékek részére történő odaítélésére vonatkozó kritériumokat, valamint a kapcsolódó értékelési és ellenőrzési követelményeket e határozat melléklete tartalmazza.

4. cikk

A mellékletben megállapított kritériumok és kapcsolódó értékelési követelmények e határozat elfogadásának napjától fogva négy évig érvényesek.

5. cikk

Adminisztratív célra a „beltéri és kültéri festékek és lakkok” termékcsoporthoz rendelt kódszám: 44.

6. cikk

A 2009/543/EK és a 2009/544/EK határozat hatályát veszti.

7. cikk

(1) Ezt a határozatot az elfogadásának napjától számított két hónap elteltével kell alkalmazni. Ugyanakkor a „festékek és lakkok” termékcsoportba tartozó termékekre vonatkozóan az e határozat elfogadásától számított két hónapon belül benyújtott uniós ökocímke-kérelmek vagy a 2009/543/EK, illetve a 2009/544/EK határozatban, vagy pedig az e határozatban megállapított kritériumokon alapulhatnak. A kérelmeket az azok alapjául szolgáló kritériumok szerint kell elbírálni.

(2) A 2009/543/EK vagy a 2009/544/EK határozatban megállapított kritériumok alapján odaítélt ökocímkék e határozat elfogadásának napjától számítva 12 hónapig használhatóak.

8. cikk

Ennek a határozatnak a tagállamok a címzettjei.

(1) HL L 27., 2010.1.30., 1. o.

(2) A Bizottság 2008. augusztus 13-i 2009/543/EK határozata a kültéri festékekre és lakkokra vonatkozó közösségi ökocímke odaítélésével kapcsolatos ökológiai kritériumok meghatározásáról (HL L 181., 2009.7.14., 27. o.).

(3) A Bizottság 2008. augusztus 13-i 2009/544/EK határozata a beltéri festékekre és lakkokra vonatkozó közösségi ökocímke odaítélésével kapcsolatos ökológiai kritériumok meghatározásáról (HL L 181., 2009.7.14., 39. o.).

(4) Az 1272/2008/EK európai parlamenti és tanácsi rendelet (CLP-rendelet) által megállapított veszélyességi osztályokba sorolt anyagok (HL L 353., 2008.12.31., 1. o.).

(5) Az Európai Parlament és a Tanács 2004. április 21-i 2004/42/EK irányelve a szerves oldószerek egyes festékekben, lakkokban és jármű utánfényezésére szolgáló termékekben történő felhasználása során keletkező illékony szerves vegyületek kibocsátásának korlátozásáról és az 1999/13/EK irányelv módosításáról (HL L 143., 2004.4.30., 87. o.).

(6) Az FprCEN/TS 16516 8.2.2. pontjának meghatározása szerint.

MELLÉKLET

AZ UNIÓS ÖKOCÍMKE ODAÍTÉLÉSÉNEK KRITÉRIUMAI, VALAMINT A KAPCSOLÓDÓ ÉRTÉKELÉSI ÉS ELLENŐRZÉSI KÖVETELMÉNYEK

Az uniós ökocímke festékek és lakkok részére történő odaítélésére vonatkozó kritériumok a következők:

1. Fehérpigment-tartalom és nedves dörzsállóság

2. Titán-dioxid

3. Felhasználási hatékonyság a) Kiadósság b) Vízállóság c) Tapadás d) Kopás e) Időjárás-állóság f) Vízgőzáteresztő képesség g) Vízáteresztő képesség h) Gombaállóság i) Repedéstömítő képesség j) Lúgállóság k) Korrózióállóság

4. Illékony és félig illékony szerves vegyületek (VOC, SVOC)

5. Veszélyes anyagok és keverékek korlátozása a) A veszélyességi osztályozásra és az R-mondatokra vonatkozó általános korlátozások b) A különös aggodalomra okot adó anyagokra vonatkozó korlátozások c) Bizonyos veszélyes anyagokra vonatkozó korlátozások

6. A fogyasztók tájékoztatása

7. Az uniós ökocímkén feltüntetett információk

Az ökocímke odaítélésének kritériumai a festékek és lakkok piacán található legjobb környezeti teljesítményű termékek jellemzőit tükrözik. A festékek kiváló minősége és magas teljesítményszabványa biztosítják a termékek hosszú élettartamát, amely hozzájárul ahhoz, hogy a festékek teljes életciklus alatti környezeti hatása jelentősen csökkenjen. Ezenkívül a kritériumok célja az is, hogy a festékek összetételében minimálisra csökkenjen az illékony és félig illékony szerves vegyületek mennyisége.

Míg a vegyipari termékek használata és a szennyező anyagok kibocsátása a gyártási folyamat részét képezi, az uniós ökocímke garantálja a fogyasztó számára, hogy az ezzel ellátott termékek gyártása során a technikailag megvalósítható legkisebb mértékre korlátozták ezen anyagok felhasználását, a termékek használatra való alkalmasságának csökkenése nélkül. Továbbá a festék vagy lakk végső formájának besorolása nem lehet sem akut méreg, sem a környezetre veszélyes anyag a termékek címkézésére vonatkozó európai jogszabályok alapján.

A kritériumok kizárják, ahol ez lehetséges, vagy minimálisra korlátozzák a festékek és lakkok összetételében felhasználható számos, az emberi egészségre és a környezetre veszélyesként definiált anyag koncentrációját (amely bizonyos funkciók és tulajdonságok kialakításához szükséges). Az ökocímkén ilyen anyag feltüntetésére csak abban az esetben engedélyezhető eltérés, ha az adott anyag szükséges a fogyasztók által elvárt teljesítmény eléréséhez vagy a termékre vonatkozó kötelező előírások teljesítéséhez (például festéktartósító szerek), és nem áll rendelkezésre alkalmazható és tesztelt alternatíva.

A korlátozásokat az elővigyázatosság elve, valamint a tudományos és műszaki bizonyítékok alapján bírálják el, különösen, ha a piacon rendelkezésre állnak biztonságosabb termékek.

A késztermékben a korlátozottan használható veszélyes anyagok jelenlétének vizsgálata kérhető a fogyasztók magas szintű biztonsága érdekében.

A dolgozók expozíciójának elkerülése érdekében szükség esetén szigorú feltételekhez is köthető a festékek és lakkok gyártási folyamata során történő anyagkezelés. A kritériumoknak való megfelelés ellenőrzését úgy dolgozták ki, hogy az a fogyasztók számára magas fokú biztonságot nyújtson, és a gyakorlatban lehetővé tegye a kérelmezők számára, hogy a beszállítói láncból információhoz jussanak, továbbá megakadályozza a kérelmezők általi visszaéléseket.

Értékelés és ellenőrzés

a) Követelmények A konkrét értékelési és ellenőrzési követelmények kritériumonként vannak megadva. Amennyiben a kérelmezőnek a kritériumoknak való megfeleléssel kapcsolatban nyilatkozatokat, dokumentációt, elemzéseket, vizsgálati jegyzőkönyveket vagy egyéb bizonyítékokat kell benyújtania, akkor azok származhatnak a kérelmezőtől és/vagy beszállítójától (beszállítóitól) és/vagy adott esetben ez utóbbi(ak) beszállítójától (beszállítóitól). Változás esetén, például a beszállító vagy a festék összetételének megváltozása, illetve a termékskála olyan bővítése esetén, amely befolyásolja a festék vagy lakk egy vagy több (releváns) kritériumnak való megfelelését, a licenc tulajdonosának bármilyen változtatást megelőzően információt kell benyújtania az illetékes testület részére, amelyben bizonyítja, hogy a termékek továbbra is megfelelnek a vonatkozó kritériumoknak. Adott esetben az egyes kritériumokban megadott vizsgálati módszerektől eltérő módszerek is alkalmazhatók, amennyiben ezek leírása megtalálható az ökocímke kritériumainak alkalmazásáról szóló felhasználói kézikönyvben, és a módszerek egyenértékűségét a kérelmet elbíráló illetékes testület elfogadja. Az illetékes testületek előnyben részesítik az ISO 17025 szabvány szerint akkreditált vizsgálatokat és az EN 45011 szabvány vagy ezzel egyenértékű nemzetközi szabvány szerint akkreditált testület által végzett ellenőrzéseket. Szükség esetén az illetékes testületek további igazoló dokumentumokat kérhetnek, illetve független ellenőrzéseket végezhetnek.

b) Méréshatárok Eltérő rendelkezés hiányában az ökocímkére vonatkozó kritériumoknak történő megfelelés kötelező az olyan, szándékosan hozzáadott anyagok és keverékek, valamint melléktermékek és nyersanyagokból származó szennyeződések esetében, amelyek koncentrációja legalább a végtermék 0,010 tömegszázaléka.

c) Az illetékes testülethez be kell nyújtani a termék pontos összetételét, amely tartalmazza az összes olyan összetevő funkcióját és fizikai formáját, amelyre a kritériumok vonatkoznak, továbbá bármely további funkcionális összetevő funkcióját és fizikai formáját, valamint ezek bemeneti koncentrációját. Minden összetevőre vonatkozóan meg kell adni a kémiai nevet, a CAS-számot, valamint az 1272/2008/EK rendelet szerinti CLP-besorolást. Minden összetevőt, amelyre a kritériumok vonatkoznak, továbbá bármely további funkcionális összetevőt és ismert szennyeződést, amelyeket a termék 0,010 %-nál nagyobb koncentrációban tartalmaz jelenteni kell, kivéve, ha ennél kisebb koncentráció esetén teljesülnek az eltérési feltételek. Amennyiben a kritériumok összetevőkre vonatkoznak, ez az anyagokra és a készítményekre, illetve keverékekre egyaránt vonatkozik. Az „anyagok” és „keverékek” meghatározását az 1907/2006/EK európai parlamenti és tanácsi rendelet (1) (REACH rendelet) 3. cikkének (2) bekezdése tartalmazza. Minden összetevőre vonatkozóan be kell nyújtani az illetékes testülethez a biztonsági adatlapot és/vagy a CAS-számot, valamint a CLP-besorolást a REACH rendelet alapján.

d) Az illékony és félig illékony szerves vegyületek (VOC, SVOC) határértékeire vonatkozó 4. kritérium kivételével minden kritérium a csomagolt állapotú festékekre vagy lakkokra alkalmazandó. A 2004/42/EK irányelvvel összhangban a VOC-határértékek a használatra kész termékre vonatkoznak, ezért a maximális VOC-tartalmat minden ajánlott adalék – például színezék és/vagy hígító – figyelembevételével kell megmérni és kiszámítani. E méréshez vagy számításhoz szükség van a nyersanyag-beszállítók által a szárazanyag-tartalom, a VOC-tartalom és a termék sűrűsége tekintetében szolgáltatott adatokra. A fentiek a SVOC-tartalom mérésére és kiszámítására is alkalmazandók. Az illetékes testületek kérhetik a SVOC-tartalom vizsgálatát a számítások jóváhagyása érdekében.

1. kritérium: Fehérpigment-tartalom és nedves dörzsállóság

1. a) A fehérpigment-tartalomra vonatkozó minimális követelmények

Azoknak a beltéri fal- és mennyezeti festékeknek, amelyeket 1. és 2. nedves dörzsállósági osztályba tartozóként forgalmaznak, 1 m2-nyi száraz bevonatra vonatkozóan legfeljebb az 1. táblázatban megadott értékű lehet a fehérpigment-tartalma (fehér szervetlen pigment, amelynek törésmutatója nagyobb, mint 1,8) 98 %-os fedőképesség mellett. Színezőrendszerek esetében ez a kritérium csak az alapfestékekre vonatkozik.

1. táblázat

A beltéri festékek nedves dörzsállósága és TiO2-tartalma közötti összefüggés

Nedves dörzsállóság Beltéri határérték (g/m2) 1. osztály 40 2. osztály 36

Minden egyéb festékre, például mészfestékekre, szilikátfestékekre, alapozókra, rozsdagátló és homlokzati festékekre vonatkozóan a fehérpigment-tartalom (fehér szervetlen pigment, amelynek törésmutatója nagyobb, mint 1,8) nem haladhatja meg beltéri termékek esetében a 36 g/m2-t, kültéri termékek esetében pedig a 38 g/m2-t. Beltéri és kültéri használatra is alkalmas festékek esetében a szigorúbb határértéket kell alkalmazni.

Amennyiben a fenti termékek a b) részben meghatározott mentesség hatálya alá tartoznak, a fehérpigment-tartalom (fehér szervetlen pigment, amelynek törésmutatója nagyobb, mint 1,8) 1 m2-nyi száraz bevonatra vonatkozóan legfeljebb 25 g lehet 98 %-os fedőképesség mellett.

1. b) A nedves dörzsállóságra vonatkozó minimumkövetelmények (csak beltéri festékek esetében)

Minden beltéri fal- és mennyezeti festéknek (bevonatnak) el kell érnie az 1. vagy 2. nedves dörzsállósági osztályt az EN 13300 és EN ISO 11998 szabványok szerint. Ez a követelmény csak a színezőalapokra (alapfestékekre) vonatkozik.

Mentesülnek ezen követelmény alól azok a beltéri fal- és mennyezeti festékek, amelyek fehérpigment-tartalma (fehér szervetlen pigment, amelynek törésmutatója nagyobb, mint 1,8) 1 m2-nyi száraz bevonatra vonatkozóan legfeljebb 25 g 98 %-os fedőképesség mellett.

Csak az 1. és 2. nedves dörzsállósági osztályba tartozó ökocímkés festékek címkéjén és egyéb marketingdokumentációjában szerepelhet a termékek nedves dörzsállósági értéke.

Értékelés és ellenőrzés: Az 1. a) és 1. b) pontok szerinti követelményeket is teljesíteni kell. A kérelmezőnek dokumentációt kell benyújtania arra vonatkozóan, hogy a fehérpigment-tartalom megfelel ennek a kritériumnak.

A kérelmezőnek az EN ISO 11998 módszer alkalmazásával (tisztíthatósági és dörzsállósági vizsgálat) vizsgálati jelentést kell benyújtania az EN 13300 szabvány szerint. Mennyezeti és beltéri falfestékek esetében a csomagolás címkézésén – ideértve a kísérőszöveget is – fel kell tüntetni a nedves dörzsállóság igazolását.

2. kritérium: Titán-dioxid színezőanyag

Ha a termék 3,0 tömegszázaléknál több titán-dioxidot tartalmaz, a gyártás során felhasznált semmilyen titán-dioxid színezőanyagból eredő kibocsátás és hulladékképződés nem haladhatja meg az alábbi értékeket (2):

Szulfáteljárás esetén:

— SOx-kibocsátás (SO2-ban kifejezve): 7,0 kg a TiO2 színezőanyag 1 tonnájára vonatkozóan,

— szulfáthulladék: 500 kg a TiO2 színezőanyag 1 tonnájára vonatkozóan.

Klóreljárás esetén:

— természetes rutil használata esetén 103 kg klórhulladék a TiO2 színezőanyag 1 tonnájára vonatkozóan,

— szintetikus rutil használata esetén 179 kg klórhulladék a TiO2 színezőanyag 1 tonnájára vonatkozóan,

— salakérc használata esetén 329 kg klórhulladék a TiO2 színezőanyag 1 tonnájára vonatkozóan.

Ha többféle ércet is használnak, az egyes érctípusok mennyiségének megfelelő arányban kell alkalmazni a határértékeket.

Megjegyzés:

A SOx-kibocsátást csak a szulfáteljárás esetén kell figyelembe venni.

A hulladék meghatározására a 2008/98/EK európai parlamenti és tanácsi hulladék-keretirányelv (3) 3. cikkét kell alkalmazni. Amennyiben a TiO2-gyártó teljesíti az általa termelt szilárd hulladékok tekintetében a hulladék-keretirányelv 5. cikkében foglaltakat (melléktermékek előállítása), a hulladékok mentességet élveznek.

Értékelés és ellenőrzés: A kérelmezőnek alátámasztó dokumentációt kell benyújtania, amely igazolja, hogy a festék mint termék gyártásához felhasznált nyersanyagot előállító titán-dioxid-gyártó megfelel ezen kritériumnak, és amelyben vagy arról nyilatkozik, hogy nem használ titán-dioxidot, vagy pedig – adatokkal alátámasztva – arról, hogy betartja az eljárásra vonatkozó emissziós és hulladék-kibocsátási határértékeket.

3. kritérium: Felhasználási hatékonyság

A festékek és lakkok felhasználási hatékonyságának bizonyításához a 2. táblázat szerinti festéktípusokra és/vagy lakktípusokra vonatkozó következő vizsgálatokat kell elvégezni:

2. táblázat

Különböző típusú festékek és lakkok teljesítményére vonatkozó követelmények

Kritérium Festékek és lakkok (a 2004/42/EK irányelvben meghatározott alkategóriák szerint) Beltéri festékek (a, b) Kültéri festékek (c) Díszítő- és javítófestékek (d) Sűrű dekorbevonatok beltérre és kültérre (l) Lakkok és fapácok (e, f) Egykomponensű speciális és padlóbevonatok (i) Alapozók (g) Alapozók és alapfestékek (h) 3. a) Kiadósság (fehér és világos színű festékeknél, ideértve a színezőrendszerekben használt fehér alapfestékeket) – ISO 6504/1 8 m2/l 4 m2/l (elasztomer festékek) 6 m2/l (falfestékek) Kültéri termékek 6 m2/l Beltéri termékek 8 m2/l 1 m2/l - Kültéri termékek 6 m2/l Beltéri termékek 8 m2/l 6 m2/l (fedőképesség nélkül) 8 m2/l (fedőképességgel) 6 m2/l (fedőképesség nélkül) 8 m2/l (fedőképességgel) 3. b) Vízállóság – ISO 2812-3 – – – – Vízálló Vízálló – – 3. c) Tapadás – EN 24624 – – – – 2 pont 1,5 MPa (falfestékek) 1,5 MPa (falfestékek) 3. d) Kopás – EN ISO 7784-2 – – – – – 70 mg tömegveszteség – – 3. e) Időjárás-állóság – EN 11507/EN 927-6 – 1 000 óra 1 000 óra (kültéren) 1 000 óra (kültéren) 1 000 óra (kültéren) 1 000 óra (kültéren) – – 3. f) Vízgőzáteresztő képesség (4) – EN ISO 7783 – II. osztály vagy jobb – II. osztály vagy jobb (kültéren) – – – – 3. g) Vízáteresztő képesség (4) – Ha ekként forgalmazzák, III. osztály – II. osztály vagy jobb (kültéren) – – – – – EN 1062-3 Minden más termék esetében II. osztály vagy jobb 3. h) Gombaállóság (4) – EN 15457 – 1. vagy alacsonyabb osztály (fal- vagy fafestékek) 0. osztály (kültéri fatermékek) 1. vagy alacsonyabb osztály (kültéren) – – – – 3. h) Algarezisztencia EN 15458 (4) – 1. vagy alacsonyabb osztály (fal- vagy fafestékek) 0. osztály (kültéri fatermékek) 1. vagy alacsonyabb osztály (kültéren) – – – – 3. i) Repedéstömítő képesség (4) – EN 1062-7 – A1 (csak elasztomer festékek) – – – – – – 3. j) Lúgállóság ISO 2812-4 – Falfesték – – – – Kültéri falfesték Kültéri falfesték k) 3. k) Korrózióállóság (4) – Rozsdagátló festék Rozsdagátló festék – – Rozsdagátló festék Rozsdagátló festék Rozsdagátló festék EN ISO 12944-2 és 12944-6, ISO 9227, ISO 4628-2 és 4628-3 Hólyagosodási fok: hólyagok mérete/sűrűsége ≥ 3 Rozsdásodás: ≥ Ri2 Hólyagosodási fok: hólyagok mérete/sűrűsége ≥ 3 Rozsdásodás: ≥ Ri2 Hólyagosodási fok: hólyagok mérete/sűrűsége ≥ 3 Rozsdásodás: ≥ Ri2 Hólyagosodási fok: hólyagok mérete/sűrűsége ≥ 3 Rozsdásodás: ≥ Ri2 Hólyagosodási fok: hólyagok mérete/sűrűsége ≥ 3 Rozsdásodás: ≥ Ri2

3. a) Kiadósság

A kiadósságra vonatkozó követelményeket fehér és világos színű festékek esetében kell alkalmazni. Több színben kapható festékek esetében a kiadóssági követelmények a legvilágosabb színre vonatkoznak.

A fehér és világos színű festékek (többek között bevonatok és közbenső bevonatok) kiadóssága (98 %-os fedőképesség mellett) 1 liternyi termékre beltéri festékek esetében legalább 8 m2, kültéri festékek esetében pedig legalább 6 m2. A beltéri és kültéri használatra egyaránt alkalmas termékek kiadóssága (98 %-os fedőképesség mellett) 1 liternyi termékre legalább 8 m2.

Színezőrendszerek esetében ez a kritérium csak a fehér alapszínre (a legtöbb TiO2-t tartalmazó alapfestékre) vonatkozik. Amennyiben a fehér alapfesték kiadóssága nem éri el ezt az értéket, a fehér alapfestéknek a szabványos RAL 9010 szín eléréséig történő színezése után kell teljesülnie a kritériumnak.

Színezőrendszer részét képező festékek esetében a kérelmezőnek a termék csomagolásán és a vásárlás helyszínén tájékoztatnia kell a végfelhasználót arról, hogy a sötétebb árnyalat felvitele előtt melyik (lehetőleg közösségi ökocímkével ellátott) árnyalat vagy alapozó/bevonatalap alkalmazása javasolt alaprétegként.

Az átlátszó és félig átlátszó alapozók és bevonatalapok kiadóssága legalább 6 m2, a fedőképességgel rendelkezőké pedig legalább 8 m2. A különleges tömítő/szigetelő vagy beeresztő/kötő tulajdonsággal rendelkező, különleges tapadási jellemzőkkel bíró, átlátszatlan alapozók kiadóssága 1 liternyi termékre legalább 6 m2.

Sűrű dekorbevonatok (kifejezetten háromdimenziós dekorációs hatásra szánt, és ezért nagyon sűrűn felvitt festékek) kiadóssága ezzel szemben 1 kilogrammnyi termékre 1 m2.

Az átlátszatlan elasztomer festékek kiadóssága 1 liternyi termékre legalább 4 m2.

Ezt a követelményt nem kell alkalmazni a lakkokra, a lazúrokra, az átlátszó tapadásnövelő alapozókra vagy bármely más átlátszó bevonatra.

Értékelés és ellenőrzés: A kérelmező az ISO 6504/1 (Festékek és lakkok. A fedőképesség meghatározása. 1. rész: Kubelka-Munk módszer a fehér és világos színű festékekre) vagy a 6504/3 (3. rész: A világos színű festékek kontrasztarányának (fedőképesség) megállapítása meghatározott kiadósság mellett), illetve (a kifejezetten háromdimenziós dekorációs hatásra szánt, és ezért nagyon sűrűn felhordott festékek esetében) az NF T 30073 (vagy ezzel egyenértékű) módszer alkalmazásával vizsgálati jelentést nyújt be. A színezett termékek előállításához használt, nem a fent említett követelmények szerint értékelt alapfestékek esetében a kérelmező igazolja, hogy milyen formában tájékoztatta a végfelhasználót a termék felvitele előtt alkalmazandó alapozó és/vagy szürke (vagy más megfelelő árnyalatú) festékalapról.

3. b) Vízállóság

Minden lakknak, padlóbevonatnak és padlófestéknek olyan, az ISO 2812-3 szabvány szerint meghatározott vízállósággal kell rendelkeznie, hogy 24 órás expozíciót, majd 16 órás pihentetést követően fényesség- vagy színváltozás ne legyen észlelhető.

Értékelés és ellenőrzés: A kérelmező az EN ISO 2812-3 szabványban meghatározott módszer alkalmazásával vizsgálati jelentést nyújt be.

3. c) Tapadás

A kültéri színezett falfestékeknek megfelelő minősítést kell elérniük az EN 24624 (ISO 4624) szabvány alapján végzett lehántó tapadásvizsgálaton, ahol a felület kohéziós ereje kisebb, mint a festék tapadóereje; ellenkező esetben a festék tapadásának meg kell haladnia az 1,5 MPa határértéket.

A padlóbevonatoknak, padlófestékeknek, padlóalapozóknak, beltéri falfestékeknek, fém- és fabevonatok felvitele előtt alkalmazandó alapozóknak 2 vagy kevesebb pontot kell elérniük az EN 2409 szerinti tapadásvizsgálaton.

Az átlátszó alapozókra ez a követelmény nem vonatkozik.

A kérelmezőnek az alapozót és/vagy a fedőfestéket önmagában, vagy a kettőt együtt alkalmazva kell értékelnie. Amennyiben a fedőfestéket önmagában vizsgálják, a tapadás tekintetében ezt kell a legrosszabb esetre vonatkozó forgatókönyvnek tekinteni.

Értékelés és ellenőrzés: A kérelmező az EN ISO 2409 vagy EN 24624 (ISO 4624) módszer értelemszerű alkalmazásával vizsgálati jelentést nyújt be.

3. d) Kopás

A padlóbevonatok és padlófestékek dörzsállósága 1 000 g terheléssel és CS10 kerékkel végzett 1 000 vizsgálati ciklus után nem haladhatja meg a 70 mg tömegveszteséget az EN ISO 7784-2 szabvány szerint.

Értékelés és ellenőrzés: A kérelmező az EN ISO 7784-2 szabványban meghatározott módszer alkalmazásával vizsgálati jelentést nyújt be, amely igazolja e kritérium teljesítését.

3. e) Időjárás-állóság (kültéri festékek és lakkok esetében)

A fali fedőfestékeket, valamint a fa- és fémbevonatokat (beleértve a lakkokat is) az ISO 11507 szabványban meghatározott, többek között fluoreszcens UV-lámpák és kondenzáció vagy vízpermetező használatával előidézett mesterséges időjárási viszonyoknak kell kitenni. A termékeket 1 000 órán keresztül kell a vizsgálati körülményeknek kitenni. Vizsgálati körülmények: UVA 4 h/60 °C + nedvesség 4 h/50 °C.

Alternatív megoldásként a kültéri fabevonatok és falakkok 1 000 órán át, ciklikus UV(A) sugárzásnak és permetezésnek való expozícióval az EN 927-6 szabvány szerinti QUV gyorsított időjárás-modellező eljárásnak is kitehetők.

Az ISO 7724-3 szabvány szerint az időjárási viszonyoknak kitett minták színváltozása nem haladhatja meg a ΔΕ* = 4 értéket. Ez a kritérium nem vonatkozik a lakkokra és alapokra.

Az időjárási viszonyoknak kitett magasfényű festékek és lakkok fényességcsökkenése nem haladhatja meg az eredeti érték 30 %-át az ISO 2813 szabvány alapján mérve. Ez a követelmény nem vonatkozik azokra a félfényes és matt fedőfestékekre (5), amelyek 60 fokos beesési szögből mért fényessége 60 %-nál kisebb.

A krétásodási fokot fali fedőfestékek, valamint fa- és fémbevonatok esetében (adott esetben) az EN ISO 4628-6 szabványban meghatározott módszerrel, a minták időjárási viszonyoknak történő kitétele után vizsgálják. A bevonatoknak legalább 1,5 pontot vagy annál jobb eredményt (0,5 vagy 1,0 pontot) kell elérniük ezen a vizsgálaton. A szabványban illusztrált hivatkozások találhatók.

Fali fedőfestékek, valamint fa- és fémbevonatok esetében a minták időjárási viszonyoknak történő kitétele után az alábbi paramétereket is értékelni kell:

Lepattogzás, az ISO 4628-5 szerint: lepattogzás sűrűsége 2 vagy kevesebb, lepattogzott darabok mérete 2 vagy kevesebb;

Repedési fok, az ISO 4628-4 szabvány szerint: repedések mennyisége 2 vagy kevesebb, repedések mérete 3 vagy kevesebb;

Hólyagosodási fok, az ISO 4628-2 szerint: hólyagosodás sűrűsége 3 vagy kevesebb, hólyagok mérete 3 vagy kevesebb.

A vizsgálatokat a színezőalapokon kell elvégezni.

Értékelés és ellenőrzés: A kérelmező a meghatározott paraméterek szerint az ISO 11507 vagy az EN 927-6, vagy mindkét szabványban meghatározott módszer alkalmazásával vizsgálati jelentést nyújt be. Adott esetben a kérelmező vizsgálati jelentéseket nyújt be az EN ISO 4628-2, 4, 5 és 6 alkalmazásával, valamint be kell nyújtania egy vizsgálati jelentést az ISO 7724-3 szabvány szerinti megfelelésről is.

3. f) Vízgőzáteresztő képesség

Amennyiben a külső fal- vagy betonfestéket lélegzőként forgalmazzák, a festéknek az EN ISO 7783 szabványban meghatározott vizsgálati módszerrel legalább II. osztályú (közepes vízgőzáteresztő képességű) vagy annál jobb, EN 1062-1 szabvány szerinti besorolást kell elérnie.

A lehetséges színezőárnyalatok nagy számára tekintettel ezt a kritériumot csak az alapfesték vizsgálatára kell alkalmazni;

Értékelés és ellenőrzés: A kérelmező az EN ISO 7783-2 szabványban meghatározott módszer alkalmazásával vizsgálati jelentést és EN 1062-1 szabvány szerinti besorolást nyújt be.

3. g) Vízáteresztő képesség

Amennyiben a külső fal- vagy betonfestéket víztaszítóként vagy elasztomerként forgalmazzák, a bevonatnak az EN 1062-3 szabványban meghatározott vizsgálati módszerrel III. osztályú (alacsony vízáteresztő képességű), EN 1062-1 szabvány szerinti besorolást kell elérnie.

A lehetséges színezőárnyalatok nagy számára tekintettel ezt a kritériumot csak az alapfesték vizsgálatára kell alkalmazni.

Minden más falfestéknek az EN 1062-3 szabványban meghatározott vizsgálati módszerrel II. osztályú (közepes vízáteresztő képességű) vagy annál jobb, EN1062-1 szabvány szerinti besorolást kell elérnie.

Értékelés és ellenőrzés: A kérelmező az EN 1062-3 szabványban meghatározott módszer alkalmazásával vizsgálati jelentést és EN1062-1 szabvány szerinti besorolást nyújt be.

3. h) Gombaállóság és algarezisztencia

Amennyiben a kültéri fali fedőfestékeket és fafestékeket gomba- és algarezisztensként, valamint a biocid termékek forgalmazásáról és felhasználásáról szóló 528/2012/EU európai parlamenti és tanácsi rendelet (6) 7. részében foglaltaknak megfelelően forgalmazzák, a következő követelményeket kell meghatározni az EN 15457 és az EN 15458 szabványok felhasználásával.

A falfestékeknek gombaállóság tekintetében 1. vagy alacsonyabb (0.) osztályú besorolást kell elérniük (azaz 10 %-nál kisebb lehet a gombásodással érintett felület aránya), és algarezisztencia tekintetében szintén 1. vagy alacsonyabb osztályú besorolást kell elérniük.

A fafestékeknek 0. osztályú besorolást kell elérniük mind gombaállóság, mind algarezisztencia tekintetében.

A lehetséges színezőárnyalatok nagy számára tekintettel ezt a kritériumot csak az alapfesték vizsgálatára kell alkalmazni.

Értékelés és ellenőrzés: A kérelmező az EN 15457 és EN 15458 szabványokban meghatározott módszer alkalmazásával vizsgálati jelentést nyújt be.

3. i) Repedéstömítő-képesség

Amennyiben a fal- (vagy beton-)festéket elasztomerikus jellemzőkkel rendelkező festékként forgalmazzák, annak 23 °C-on az EN 1062 szabvány szerint legalább A1 osztályú besorolást kell elérnie.

A lehetséges színezőárnyalatok nagy számára tekintettel ezt a kritériumot csak az alapfesték vizsgálatára kell alkalmazni.

Értékelés és ellenőrzés: A kérelmező a DIN EN 1062-7 szabványban meghatározott módszer alkalmazásával vizsgálati jelentést nyújt be.

3. j) Lúgállóság

A falfestékeken és -alapozókon nem mutatkozhat észrevehető károsodás, miután a bevonatot az ISO 2812-4 szabványban meghatározott módszer szerint 24 órán keresztül 10 %-os NaOH-oldattal befröcskölték. Az értékelést 24 órás száradási/rekreációs idő után végzik el.

Értékelés és ellenőrzés: A kérelmező az ISO 2812-4 szabványban meghatározott módszer alkalmazásával vizsgálati jelentést nyújt be.

3. k) Korrózióállóság

A felületen korróziós feszültséget kell szimulálni az EN ISO 12944-2 szabványban szereplő megfelelő légköri korróziós kategóriába vagy kategóriákba történő besorolás céljából és az ahhoz kapcsolódó, EN ISO 12944-6 szabványban meghatározott kísérő vizsgálati eljárások céljából. Az acélfelületeken alkalmazandó rozsdagátló festékeket 240 órás sószórás után kell vizsgálni az ISO 9227 szabvány szerint. Az eredményt hólyagosodás tekintetében az ISO 4628-2 szerint, rozsdásodás tekintetében az ISO 4628-3 szabvány szerint kell értékelni. A festék akkor felel meg a kritériumnak, ha a hólyagok mérete és sűrűsége legfeljebb 3, a rozsdásodás pedig legfeljebb Ri2 fokú.

Értékelés és ellenőrzés: A kérelmező jelentést nyújt be a vizsgálatról és a besorolásról, amely megerősíti, hogy a termék megfelel ennek a kritériumnak.

4. kritérium: Illékony és félig illékony szerves vegyületek (VOC, SVOC) jelenléte a termékben

A termék legfeljebb a 3. táblázatban megadott határértékeknek megfelelő mennyiségű illékony és félig illékony szerves vegyületet (VOC, SVOC) tartalmazhat.

A VOC- és SVOC-tartalmat a használatra előkészített termékre kell meghatározni, amely már minden ajánlott adalékot tartalmaz, így a színezékeket és/vagy hígítókat is.

Azon termékeken, amelyek VOC-tartalma megfelel a 3. táblázat határértékeinek, fel lehet tüntetni a „csökkentett VOC-tartalom” feliratot és a g/l-ben kifejezett VOC-tartalmat az ökocímke mellett.

3. táblázat

VOC- és SVOC-tartalomra vonatkozó határértékek

A termék típusa (a 2004/42/EK irányelvben meghatározott alkategóriák szerint) VOC-határértékek (g/l vízzel együtt) SVOC-határértékek (g/l vízzel együtt) a) belső matt falak és mennyezetek (60 fokból mért fényesség < 25) 10 30 (7)/40 (8) b) belső fényes falak és mennyezetek (60 fokból mért fényesség > 25) 40 30 (7)/40 (8) c) ásványi anyagból készült külső falak 25 40 d) beltéri/kültéri díszítő- és javítófestékek fára, fémre 80 50 (7)/60 (8) e) beltéri díszítőlakkok és fapácok, ideértve az átlátszatlan fapácokat 65 30 e) kültéri díszítőlakkok és fapácok, ideértve az átlátszatlan fapácokat 75 60 f) beltéri/kültéri vékonyrétegű fapácok 50 30 (7)/40 (8) g) alapozók 15 30 (7)/40 (8) h) kötő alapozók 15 30 (7)/40 (8) i) egykomponensű speciális bevonatok 80 50 (7)/60 (8) j) különös végfelhasználásra (például padlóra) szánt kétkomponensű (reaktív) bevonatok 80 50 (7)/60 (8) l) dekorációs (effekt) bevonatok 80 50 (7)/60 (8) rozsdagátló festékek 80 60

A VOC-tartalom meghatározása vagy az összetevőkre és nyersanyagokra vonatkozó számítással vagy az ISO 11890-2 szabványban megadott módszer szerint, illetve 1,0 g/l-nél kisebb VOC-tartalmú termékek esetében az ISO 17895 szabványban megadott módszer szerint történik. A SVOC-tartalmat az ISO 11890-2 szabványban megadott módszer szerint kell meghatározni. A SVOC-tartalom méréséhez használt gázkromatográfiás vizsgálat alapjául a 4. táblázatban megadott markereket kell venni. Beltéri és kültéri használatra is alkalmas termékek esetében a beltéri festékekre vonatkozó legszigorúbb SVOC-határérték az irányadó.

4. táblázat

A SVOC-tartalom meghatározásához használt markervegyületek

Poláris rendszerek (vízbázisú bevonatképző termékek) Apoláris rendszerek (oldószeralapú bevonatképző termékek) SVOC dietil-adipát (C10H18O4) – metil-palmitát (C17H34O2) n-tetradekán (C14H30) – n-dokozán (C22H46)

Értékelés és ellenőrzés: A kérelmezőnek a használatra kész termék VOC-tartalmára vonatkozóan be kell nyújtania az ISO 11890-2 vagy az ISO 17895 szabványban megadott módszer szerint készített vizsgálati jelentést, amely igazolja a kritériumnak való megfelelést, vagy a festék összetevői és nyersanyagai alapján végzett számításokkal alátámasztott nyilatkozatban köteles igazolni e kritérium teljesülését.

A kérelmezőnek a használatra kész termék SVOC-tartalmára vonatkozóan be kell nyújtania az ISO 11890-2 szabványban megadott módszer szerint készített vizsgálati jelentést, vagy a festék összetevői és nyersanyagai alapján végzett számításokkal alátámasztott nyilatkozatban köteles igazolni e kritérium teljesülését. A vizsgálatot a 4. táblázatban és a Kritériumok felhasználói kézikönyvében megadott markerekre vonatkozóan kell elvégezni. Az illetékes testület felkérheti a kérelmezőt, hogy a megadott vizsgálati módszerekkel ellenőrizze a számításokat.

5. kritérium: Veszélyes anyagok és keverékek korlátozása

A késztermék az alábbi alkritériumokban meghatározott szabályok értelmében nem tartalmazhat veszélyes anyagokat és keverékeket. Az alkritériumok a következőkre vonatkoznak:

— Veszélyességi osztályozások és R-mondatok

— Különös aggodalomra okot adó anyagok

— Bizonyos egyéb felsorolt anyagok

A kérelmezőnek be kell bizonyítania, hogy a késztermék összetétele megfelel az általános értékelési és ellenőrzési követelményeknek, valamint a függelékben szereplő bármely további követelménynek.

5. a) A veszélyességi osztályozásra és az R-mondatokra vonatkozó általános korlátozások

A késztermék összetevői, beleértve minden olyan szándékosan hozzáadott összetevőt, amelynek koncentrációja meghaladja a 0,010 %-ot, nem tartalmazhatnak olyan anyagokat vagy keverékeket, amelyek besorolása mérgező, környezetre veszélyes, légzőszervi vagy bőrszenzibilizáló, rákkeltő, mutagén vagy reprodukciót károsító az 1272/2008/EK rendelet vagy a 67/548/EGK (9) tanácsi irányelv szerint, valamint az e kritérium 5. táblázatában felsorolt figyelmeztető mondatok és R-mondatok szerinti értelmezésben, hacsak a függelék ezt kifejezetten nem engedélyezi.

5. táblázat

A veszélyességi osztályozás korlátozásai és kategóriái

Akut toxicitás 1. és 2. kategória 3. kategória H300 Lenyelve halálos (R28) H301 Lenyelve mérgező (R25) H310 Bőrrel érintkezve halálos (R27) H311 Bőrrel érintkezve mérgező (R24) H330 Belélegezve halálos (R23/26) H331 Belélegezve mérgező (R23) H304 Lenyelve és a légutakba kerülve halálos lehet (R65) EUH070 Szembe kerülve mérgező (R39/41) Célszervi toxicitás 1. kategória 2. kategória H370 Károsítja a szerveket (R39/23, R39/24, R39/25, R39/26, R39/27, R39/28) H371 Károsíthatja a szerveket (R68/20, R68/21, R68/22) H372 Károsítja a szerveket (R48/25, R48/24, R48/23) H373 Károsíthatja a szerveket (R48/20, R48/21, R48/22) Légzőszervi és bőrszenzibilizáció 1A. kategória 1B. kategória H317 Allergiás bőrreakciót válthat ki (R43) H317 Allergiás bőrreakciót válthat ki (R43) H334 Belélegezve allergiás és asztmás tüneteket, és nehéz légzést okozhat (R42) H334 Belélegezve allergiás és asztmás tüneteket, és nehéz légzést okozhat (R42) Rákkeltő, mutagén vagy reprodukciót károsító 1A. és 1B. kategória 2. kategória H340 Genetikai károsodást okozhat (R46) H341 Feltehetően genetikai károsodást okoz (R68) H350 Rákot okozhat (R45) H351 Feltehetően rákot okoz (R40) H350i Belélegezve rákot okozhat (R49) H360F Károsíthatja a termékenységet (R60) H361f Feltehetően károsítja a termékenységet (R62) H360D Károsíthatja a születendő gyermeket (R61) H361d Feltehetően károsítja a születendő gyermeket (R63) H360FD Károsíthatja a termékenységet. Károsíthatja a születendő gyermeket (R60, R60/61) H361fd Feltehetően károsítja a termékenységet. Feltehetően károsítja a születendő gyermeket (R62/63) H360Fd Károsíthatja a termékenységet. Feltehetően károsítja a születendő gyermeket (R60/63) H362 A szoptatott gyermeket károsíthatja (R64) H360Df Károsíthatja a születendő gyermeket. Feltehetően károsítja a termékenységet (R61/62) A vízi környezetre veszélyes 1. és 2. kategória 3. és 4. kategória H400 Nagyon mérgező a vízi élővilágra (R50) H412 Ártalmas a vízi élővilágra, hosszan tartó károsodást okoz (R52/53) H410 Nagyon mérgező a vízi élővilágra, hosszan tartó károsodást okoz (R50/53) H413 Hosszan tartó ártalmas hatást gyakorolhat a vízi élővilágra (R53) H411 Mérgező a vízi élővilágra, hosszan tartó károsodást okoz (R51/53) Veszélyes az ózonrétegre EUH059 Veszélyes az ózonrétegre (R59)

Az Unió által elfogadott legfrissebb osztályozási szabályok elsőbbséget élveznek a felsorolt veszélyességi osztályozással és R-mondatokkal szemben. Az 1272/2008/EK rendelet 15. cikkének megfelelően ezért a kérelmezőnek gondoskodnia kell arról, hogy a besorolás az anyagok és keverékek osztályozására, címkézésére és csomagolására vonatkozó legfrissebb rendelkezések alapján történjen.

A kérelmezőnek a kritériumnak való megfelelés bizonyításához ki kell számítania a festék késztermék veszélyességi osztályozását. A számítás módjának összhangban kell lennie az 1272/2008/EK rendeletben és annak módosításaiban foglalt, a keverékek besorolására vonatkozó módszerekkel. A 6. táblázat mutatja a keverékek veszélyes anyagokról szóló 67/548/EGK irányelv (a továbbiakban: DSD) és az 1272/2008/EK rendelet (CLP rendelet) szerinti besorolásának egyenértékűségét.

A késztermék nem kaphat olyan besorolást és címkét, amely szerint a termék az 1272/2008/EK rendelet vagy a 67/548/EGK irányelve alapján akut toxicitású, célszervi méreg, légzőszervi vagy bőrszenzibilizáló, rákkeltő, mutagén, reprodukciót károsító vagy környezetre veszélyes.

6. táblázat

A késztermék besorolása a CLP és a DSD szerint

A keverékek CLP szerinti besorolása Egyenértékű DSD szerinti besorolás akut toxicitású T vagy T+ célszervi méreg T, T+ vagy Xn légzőszervi vagy bőrszenzibilizáló – rákkeltő, mutagén vagy reprodukciót károsító rákkeltő, mutagén vagy reprodukciót károsító 1 – 3. kategória környezetre veszélyes N (kivéve R53 és R52/53)

5. a) i. Anyagcsoportokra vonatkozó eltérések

E termékcsoport tekintetében a késztermékben esetlegesen jelen lévő meghatározott anyagcsoportok tekintetében eltéréseket engedélyeztek. Ezek az eltérések minden anyagcsoportra nézve meghatározzák azokat a veszélyességi osztályokat, amelyek tekintetében eltérések vannak érvényben, valamint a vonatkozó eltérési feltételeket és az alkalmazandó koncentrációs határértékeket. A függelék tartalmazza az eltéréseket, amelyek a következő anyagcsoportokra vonatkoznak:

1. A színezőanyagokhoz, a kötőanyagokhoz és a késztermékhez adott tartósítószerek a) Tartályban forgalomba hozott készítményekhez használt tartósítószerek b) Színezőgépben használt tartósítószerek c) Szárazfilmekhez használt tartósítószerek d) Tartósítószer-stabilizátorok

2. Szárító- és bőrösödést gátló szerek a) Szárítószerek b) Bőrösödést gátló szerek

3. Korróziógátlók a) Korróziógátlók b) Patinagátlók

4. Felületaktív anyagok a) Általános célú felületaktív anyagok b) Alkil-fenol-etoxilátok (APEO-k) c) Perfluorozott felületaktív anyagok

5. Egyéb funkcionális anyagok általános felhasználásra a) Szilikongyanta emulziók fehér festékekben, színezőanyagokban és színezőalapokban b) Fémek és fémvegyületek c) Ásványi nyersanyagok, beleértve a gitteket d) Semlegesítőanyagok e) Optikai színélénkítő anyagok f) Pigmentek

6. Egyéb funkcionális anyagok speciális felhasználásra a) UV-sugárzás elleni védőanyagok és stabilizátorok b) Lágyítószerek

7. A késztermékben előforduló maradványanyagok a) Formaldehid b) Oldószerek c) Szabad monomerek d) Illékony aromás vegyületek és halogénezett vegyületek

5. a) ii. Gyártóhelyekre vonatkozó eltérési feltételek

További feltételek alkalmazandók a festékek és lakkok gyártására vonatkozóan az akut mérgek és célszervi mérgek tekintetében engedélyezett eltérések esetén. Ezekben az esetekben a kérelmezőnek be kell nyújtania az alábbi követelmények teljesítését igazoló dokumentumot:

— Az akut toxicitás és a célszervi toxicitás kategóriájába tartozó anyagok esetében igazolni kell a vonatkozó uniós vagy tagállami indikatív foglalkozási expozíciós határértékek teljesítését, a szigorúbb határérték alkalmazásával.

— Amennyiben nem áll rendelkezésre foglalkozási expozíciós határérték, a kérelmezőnek bizonyítania kell, hogy az ökocímkével ellátott festék mint késztermék alapanyagainak kezelése során egészségügyi és biztonsági eljárásokkal minimalizálják a gyártóhelyi expozíciót.

— Azon anyagok esetében, amelyekre aeroszol- vagy gőzformában vonatkozik a veszélyességi osztályozás, bizonyítani kell, hogy a dolgozók nincsenek kitéve az anyagnak ebben a formában.

— Azon anyagok esetében, amelyekre száraz formában vonatkozik a veszélyességi osztályozás, bizonyítani kell, hogy a dolgozók ebben a formában nem érintkezhetnek az anyaggal a gyártás során.

Értékelés és ellenőrzés: A kérelmező a kritériumnak való megfelelés igazolására nyilatkozatot nyújt be arra vonatkozóan, hogy a következő anyagok rendelkeznek-e besorolással:

— a festék vagy lakk mint késztermék az 1272/2008/EK rendeletben és annak módosításaiban foglalt, a keverékek besorolására vonatkozó módszerekkel meghatározva;

— a festék vagy lakk 5. a) i. pontban felsorolt anyagcsoportokba tartozó összetevői, amelyek 0,010 %-nál nagyobb koncentrációban vannak jelen.

A nyilatkozatnak a függelékben megadott követelmények szerint gyűjtött adatokon kell alapulnia.

Azokat a hatóanyagokat is meg kell határozni, amelyekre az 1272/2008/EK rendelet szerint egyedi koncentrációs határértékek vonatkoznak, és amelyek esetlegesen a 0,010 %-os küszöbkoncentráció alatt vannak jelen az anyagban.

A következő technikai adatokat kell benyújtani annak alátámasztására, hogy az összetevők rendelkeznek-e besorolással:

i. Azon anyagok esetében, amelyek nem szerepelnek a REACH rendelet szerinti nyilvántartásban vagy a CLP harmonizált listáján: a REACH rendelet VII. mellékletében felsorolt követelményeknek megfelelő adatok.

ii. Azon anyagok esetében, amelyek szerepelnek a REACH rendelet szerinti nyilvántartásban, és nem felelnek meg a CLP szerinti besorolás követelményeinek: a REACH rendelet szerinti bejegyeztetési dokumentáción alapuló adatok, amelyek igazolják, hogy az anyag nem rendelkezik besorolással.

iii. Azon anyagok esetében, amelyek harmonizált vagy egyéni besorolással rendelkeznek: a biztonsági adatlap, amennyiben rendelkezésre áll. Amennyiben nem áll rendelkezésre, vagy az anyag egyéni besorolással rendelkezik, az anyagoknak a REACH rendelet II. melléklete szerinti veszélyességi osztályozásán alapuló adatokat kell benyújtani.

iv. Keverékek esetében: a biztonsági adatlap, amennyiben rendelkezésre áll. Amennyiben nem áll rendelkezésre, a keverék besorolásának az 1272/2008/EK rendelet szabályai szerinti kiszámítását, valamint a keveréknek a REACH rendelet II. melléklete szerinti veszélyességi osztályozására vonatkozó adatokat kell benyújtani.

Az anyagokat és keverékeket a REACH rendelet II. mellékletének 10., 11. és 12. szakasza (A biztonsági adatlapok elkészítésének követelményei) szerint kell minősíteni. Ez magában foglalja az összetevők fizikai formájáról és állapotáról megadott információkat, valamint azoknak a nanoanyagoknak a meghatározását, amelyek alkotóelemeinek a méreteloszlás szerinti legalább 50 %-ára teljesül az a feltétel, hogy valamelyik külső méretük 1 és 100 nm közé esik.

A kérelmezőnek a festék összetevői közt szereplő azon anyagokat és keverékeket is meg kell határoznia, amelyekre a függelékben megadott eltérésekre vonatkozó egyedi követelmények vonatkoznak. Minden olyan anyagra és keverékre vonatkozóan, amely esetében eltérés van érvényben, be kell nyújtani az eltérési feltételek teljesítését igazoló adatokat.

5. b) A különös aggodalomra okot adó anyagokra vonatkozó korlátozások

Hacsak nincs kifejezetten erre vonatkozó eltérés érvényben, a 66/2010/EK rendelet 6. cikkének 7. bekezdése értelmében sem a késztermék, sem bármely összetevő vagy nyersanyag nem tartalmazhat olyan anyagokat, amelyek:

— a REACH rendelet 57. cikkének kritériumait teljesítik,

— a REACH rendelet 59. cikkének 1. bekezdése szerinti eljárás alapján azonosított anyagok, mely bekezdés a különös aggodalomra okot adó anyagok jelöltlistáját határozza meg.

Nem biztosítható eltérés azon anyagok tekintetében, amelyek e két feltétel bármelyikét teljesítik, és amelyek a festékben vagy lakkban 0,10 tömegszázaléknál nagyobb koncentrációban vannak jelen.

Értékelés és ellenőrzés: A kérelmező nyilatkozatot nyújt be arra vonatkozóan, hogy teljesíti ezt a kritériumot, amit alátámaszt a beszállítók által aláírt megfelelőségi nyilatkozatokkal. A kérelmező igazolja, hogy az alapanyagokat megvizsgálta a különös aggodalomra okot adó anyagok aktuális jelöltlistája és a REACH rendelet 57. cikkének kritériumai tekintetében.

5. c) Bizonyos veszélyes anyagokra vonatkozó korlátozások

A késztermék nem tartalmazhat olyan, a függelékben kifejezetten meghatározott veszélyes anyagot, amelynek koncentrációja eléri vagy meghaladja a megadott határértéket. A függelékben szereplő anyagokra vonatkozó korlátozások a festékek és lakkok következő öszetevőire és maradványaira vonatkoznak:

i. Szárazfilmekhez használt tartósítószerek

ii. Színezőgépben használt tartósítószerek

iii. Tartályban forgalomba hozott készítményekhez használt tartósítószerek

iv. Tartósítószer-stabilizátorok

v. Alkil-fenol-etoxilát-tartalmú (APEO-tartalmú) felületaktív anyagok

vi. Perfluorozott felületaktív anyagok

vii. Fémek és fémvegyületek

viii. Pigmentek

ix. Lágyítószerek

x. Szabad formaldehid

Értékelés és ellenőrzés: Az ellenőrzési és vizsgálati követelményeket az egyes anyagokra és a festék vagy lakk konkrét formájára vonatkozóan a függelék tartalmazza.

6. kritérium: A fogyasztók tájékoztatása

6. a) A csomagoláson vagy a csomagoláshoz mellékelve a következő szövegeket kell feltüntetni: — „A festékhulladék minimálisra csökkentése érdekében becsülje meg, mennyi festékre lesz szüksége.” — „Őrizze meg a fel nem használt festéket későbbi felhasználásra.” — „A maradék festék felhasználása hatékonyan csökkenti a termék életciklusa során kifejtett környezeti hatást.”

6. b) A csomagoláson vagy a csomagoláshoz mellékelve a következő általános információkat és tanácsokat kell feltüntetni: — Hogyan becsülhető meg a szükséges festékmennyiség a vásárlás előtt, a hulladék minimalizálása érdekében és javaslat az irányadó mennyiségre (pl. 1 m2 fal festéséhez x liter festék szükséges). — Hogyan kell kezelni a fel nem használt festéket, és amennyiben rendelkezésre áll, honlapcím vagy elérhetőség megadása, amelyen a fogyasztó részletes információt találhat.

6. c) A csomagoláson vagy a csomagoláshoz mellékelve a festék kezelésére vonatkozó következő tanácsokat és ajánlásokat kell feltüntetni: — Biztonsági intézkedések a felhasználó számára. Ez magában foglalja az egyéni védőeszközök viselésére vonatkozó alapvető ajánlásokat is. Ugyancsak tartalmazza a festékszóró eszközök használatával kapcsolatos kiegészítő intézkedéseket. — A tisztítóeszközök használata és a hulladék megfelelő ártalmatlanítása (a víz- és talajszennyezés korlátozása érdekében). Például szöveges tájékoztatás arról, hogy a fel nem használt festék a környezeti szempontból biztonságos ártalmatlanítás érdekében elkülönítve kezelendő, ezért azt tilos háztartási vagy ipari hulladékként kidobni (pl. „A megmaradt festéket ne öntse a konyhai mosogatóba vagy a WC-be, és ne dobja ki a szemetesbe”). — A festék megfelelő körülmények közt történő tárolása (a felnyitás előtt és után), adott esetben a biztonsági előírásokkal együtt.

Értékelés és ellenőrzés: A kérelmezőnek nyilatkoznia kell arról, hogy a termék teljesíti a követelményt, továbbá kérelmével együtt át kell adnia az illetékes testületnek a használati útmutató illusztrációját vagy példányait és/vagy meg kell adnia a gyártó azon internetes oldalainak címét, ahol ezek az információk megtalálhatók. Útmutatásul meg kell adni az ajánlott festékmennyiséget is.

7. kritérium: Az uniós ökocímkén feltüntetett információk

A választható szövegmezős címke – az esetnek megfelelően – a következő szöveget tartalmazza:

— Minimális veszélyesanyag-tartalom

— Csökkentett illékony szerves vegyület (VOC) tartalom: x g/l

— Belső terekben jól alkalmazható (ha a beltéri kritériumoknak felel meg) vagy

— Külső terekben jól alkalmazható (ha a kültéri kritériumoknak felel meg) vagy

— Belső és külső terekben is jól alkalmazható (ha a beltéri és kültéri kritériumoknak is megfelel)

A választható szövegmezős címke használatával kapcsolatban a következő internetcímen található „Guidelines for the use of the EU Ecolabel logo” („Útmutató az uniós ökocímke logójának használatához”) című, angol nyelvű dokumentum szolgál információkkal:

http://ec.europa.eu/environment/ecolabel/documents/logo_guidelines.pdf

Értékelés és ellenőrzés: A kérelmező köteles benyújtani a termék címkéjének mintáját, vagy a csomagolás illusztrációját, amelyen látható az uniós ökocímke, továbbá egy nyilatkozatot arra vonatkozóan, hogy a termék megfelel a fenti kritériumnak.

(1) Az Európai Parlament és a Tanács 2006. december 18-i 1907/2006/EK rendelete a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

(2) A nagy volumenű szervetlen vegyi anyag gyártásához elérhető legjobb technológiáról szóló 2007. augusztusi referenciadokumentum (BREF) alapján.

(3) Az Európai Parlament és a Tanács 2008. november 19-i 2008/98/EK irányelve a hulladékokról és egyes irányelvek hatályon kívül helyezéséről (HL L 312., 2008.11.22., 3. o.).

(4) Csak akkor kötelező, ha a festékről marketingcélú állításokat közölnek

(5) EN ISO 2813.

(6) Az Európai Parlament és a Tanács 2012. május 22-i 528/2012/EU rendelete a biocid termékek forgalmazásáról és felhasználásáról (HL L 167., 2012.6.27., 1. o.).

(7) Beltéri fehér festékek és lakkok

(8) Beltéri színezett festékek/kültéri festékek és lakkok

(9) A Tanács 1967. június 27-i 67/548/EGK irányelve a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről (HL L 196., 1967.8.16., 1. o.).